Source: https://www.fakt24.sk/spravy/9039-problemova-leasingovka-tisice-uzatvorenych-zmluv-su-vsetky-neplatne
Timestamp: 2019-05-21 18:37:01+00:00
Document Index: 3961632

Matched Legal Cases: ['§ 20', '§ 20', '§ 20', '§ 20', 'súd ', 'súd ', 'súd ']

﻿ Tisíce uzatvorených zmlúv v leasingovke. Sú všetky neplatné? - Fakt24.sk
NEPLATNÉ ZMLUVY?
16:06, 19.februára 2019 / Správy
Ako sme pred časom informovali, známa leasingová spoločnosť ČSOB Leasing mohla poskytovať úvery v rozpore so zákonom. Preto sme chceli vedieť viac a pýtali sme sa na kompetentných miestach, čo si o tom myslia a ako budú situáciu riešiť. Odpovede sme sa nedočkali, všetci zaryto mlčia.
Tisíce uzatvorených zmlúv. Sú všetky neplatné? (Zdroj: wikipedia)
Problémom je zákonná povinnosť, ktorú si mala spoločnosť ČSOB Leasing splniť, avšak tak neurobila. Podľa našich informácií tak poskytovala úvery a leasing finančná inštitúcia v rozpore so zákonom. Ten totiž hovorí jasne: "Podľa § 20 ods. 1 Zákona o spotrebiteľských úveroch (zákon č. 129/2010 Z.z. v znení neskorších predpisov) veriteľ je oprávnený ponúkať a poskytovať spotrebiteľské úvery len na základe povolenia udeleného Národnou bankou Slovenska." Národná banka toto povolenie odklepla, následne mali v spoločnosti ČSOB Leasing povinnosť do 30 dní nahlásiť príslušnému súdu zápis novej podnikateľskej činnosti. "Podľa § 20 ods. 7 Zákona o spotrebiteľských úveroch veriteľ je povinný podať príslušnému registrovému súdu návrh na zápis podnikateľskej činnosti podľa tohto zákona do obchodného registra na základe rozhodnutia o udelení povolenia do 30 kalendárnych dní odo dňa, keď rozhodnutie o udelení povolenia nadobudlo právoplatnosť. Veriteľ je povinný predložiť Národnej banke Slovenska výpis z obchodného registra do desiatich dní odo dňa právoplatnosti rozhodnutia registrového súdu o vykonaní zápisu do obchodného registra alebo zmeny zápisu v obchodnom registri," znie presne zákon, ktorý je doplnený o nasledovné: "Podľa § 20c ods. 1 písm. d) Zákona o spotrebiteľských úveroch povolenie zaniká uplynutím lehoty uvedenej v § 20 ods. 7, ak veriteľ nepodal návrh na zápis podnikateľskej činnosti do obchodného registra."
A práve nu nastáva problém. Práve túto povinnosť si nemala ČSOB Leasing splniť a následne poskytovanie úverov tak bolo nezákonné. Otázne je, koľko úverových, či leasingových zmlvú za ten čas od roku 2015 uzatvorila. Až do tohto roku totiž kauza siaha. Je teda na mieste otázka, ak by sa niektorý z klientov ozval, podľa právnikov by mu súd dal jednoznačne za pravdu. A to by znamenalo pre leasingovku obrovský prúser, pretože zmluvy za 4 roky sa budú počítať v tisíckach. Samotná banka sa akémukoľvek protizákonnému konaniu bráni. "Spoločnosť ČSOB Leasing a.s., vykonáva svoju činnosť a poskytuje úvery v plnom súlade s platnou licenciou. Informácie, ktoré zmieňujete, sú neúplné a príslušné orgány majú k dispozícii všetky doklady potvrdzujúce to, že všetky podmienky stanovené legislatívou v rámci licenčného procesu vrátane zápisu boli vykonané v súlade so zákonom," napísala v stanovisku hovorkyňa ČSOB Anna Jamborová. Povolenie od NBS pritom spoločnosť dostala 28.8.2015, čo potvrdili aj v Národnej banke. Do 30 dní od tohto dátumu mali v ČSOB povinnosť podať na súd návrh na zápis rozšírenia predmetu podnikateľskej činnosti. To sa však nemalo stať, podanie malo byť na súd dané až v novembri roku 2015, teda takmer 3 mesiace od udelenia povolenia. A tým pádom bol porušený zákon a povolenie NBSky im malo automaticky zaniknúť. To by však znamenalo, že spoločnosť poskytovala úvery v rozpore so zákonom.
Aj viacero právnikov nám potvrdilo, že naše tvrdenie je správne. Chceli sme sa preto informovať ako u ČSOB Leasing, tak aj na ministerstve financií. Na rezorte financií nám napriek opakovaným urgenciám stanovisko neposkytli. Rovnako sme sa nedozvedeli ani to, koľko úverových zmlúv bolo uzatvorených so spoločnosťou ČSOB Leasing. "V prípade, že veriteľ v zákonom určenej lehote nepodá návrh na zápis podnikateľskej činnosti do obchodného registra, sme toho názoru, že zo zákona (t.j. bez potreby akéhokoľvek rozhodnutia Národnej banky Slovenska alebo iného orgánu) zaniká už existujúce povolenie na poskytovanie spotrebiteľských úverov. Na uvedenej skutočnosti podľa nášho názoru nič nemení ani prípadné odstránenie porušenia povinnosti vo forme následného podania návrhu na zápis podnikateľského oprávnenia do obchodného registra," znie jasné stanovisko právnikov, ktorí sa s podobnými prípadmi zaoberajú.
Uzatvorili ste zmluvu so spoločnosťou ČSOB Leasing od septembra 2015? Ozvite sa nám na adresu: redakcia@fakt24.sk.